**ХЕЛИКС: Инициатива за образователен обмен по предприемачество за устойчиви туристически МСП в региона Балкани - Средиземно море**

Договор номер BMP1/1.3/2616/2017

**ПОКАНА**

**УВАЖАЕМИ ДАМИ И ГОСПОДА,**

**Висше училище по мениджмънт, град Варна /ВУМ/** има удоволствието да Ви покани да участвате в

**Съвместно обучение по менторство и иновации за повишаване устойчивостта на предприятията в сектора на гостоприемството**

Обучението ще се проведе в периода 16ти – 18ти октомври 2018 г.

 Откриване - **10:00 часа** на **16 октомври 2018** г.

в Конферентна зала /етаж 4, зала 410 А/ на **Висше училище по мениджмънт**,

град **Варна**, на адрес: ул. „Оборище“ 13А.

 Целта на събитието е да представи модел за разработване на съвместни менторски програми, приложими в сектора на гостоприемството, които да допринесат за повишаване на устойчивостта на компаниите**.** Фокусът на обучението е върху **иновациите за устойчиво развитие** в хотелиерството, ресторантьорството, кулинарните изкуства и сферата на услугите в туризма.

 Ще бъдат представени иновации и политики за устойчивост в сферата на масовия, алтернативния и селския туризъм, като участниците ще имат възможност да **посетят на място предприятия от сектора** на гостоприемството, успешно приложили практики водещи до устойчивост на бизнеса, и да получат ценни съвети по внедряването на технологични и не-технологични иновации.

 **Участието в събитието е безплатно,** като с цел оптимизиране на организацията, моля да попълните приложената към настоящата покана **форма-потвърждение** за участие. Попълнените потвърждения за участие следва **да изпратите** на посочените по-долу контакти за връзка с екипа на проекта **най-късно до 11.10.2018 г.**

 Събитието се организира в рамките на проект: "Инициатива за образователен обмен по предприемачество за устойчиви туристически МСП в регион Балкани – Средиземно море“ (ХЕЛИКС). Проектът се реализира по договор № BMP1/1.3/2616/2017 в приоритетна ос „Предприемачество и иновации“ с подкрепата на Програмата за транснационално сътрудничество „Балкани – Средиземно море“ 2014-2020.

 *С уважение:*

 *Цветалина Генова*

*Ръководител на проекта*

***ЗА ВРЪЗКА С ЕКИПА НА ПРОЕКТА:***

гр. Варна, ул. „Оборище“ 13 А

 **http://helix-balkanmed.eu/**

**Ф Facebook: / HELIXBalkanMed**

тел.: +359 58 655 626,

моб. тел. +359 885 77 97 57

е-mail: helix.balkanmed@gmail.com